বাইসাইকেলের বহু দোকান রয়েছে নগরীতে। একটি নতুন বাইসাইকেলের মূল্য মান অনুযায়ী ১০০ ডলার থেকে ৯,০০০ ডলার। পুরনো সাইকেলের দোকানও আছে। অনেকে চুরির ভয়ে পুরনো সাইকেল কিনে থাকে। কুইন ষ্ট্রীটের কাছে ষ্ট্রাচান এভিনিউতে রয়েছে ইগোর নামে এমনি একটি দোকান। এখানে একশ ডলারের কম মূল্যে সাইকেল কেনা যায়। এছাড়া ই-বে থেকেও পুরনো সাইকেল কেনা যায়। অনুরোধ করলে বিক্রেতারা আপনার ঘরে হোম ডেলিভারি দিয়ে যাবে। ট্রাফিক অ্যাক্ট অনুযায়ী সাইকেল এক ধরনের যানবাহন। কিন্তু গাড়ির চালকরা প্রতিনিয়ত সাইকেল চালকদের হয়রানি করে বলে অভিযোগ রয়েছে। অযথা হর্ণ দেয়া, গাড়ির বাম্পার লাগিয়ে সাইকেলকে হিট করা অভিযোগগুলোর অন্যতম। এছাড়া নগরীতে বাইসাইকেলের জন্য পর্যাপ্ত রাস্তা নেই। যেটুকু আছে সেগুলো হঠাৎ করে শুরু হয়েছে এবং যেখানে যেখানে হঠাৎ করে শেষ হয়ে গেছে।